El Castell d'Alaquàs acull la celebració institucional del Dia de la Policia
02/10/2007 14:10:00

# El Castell d'Alaquàs acull la celebració institucional del Dia de la Policia

*   02/10/2007 14:10:00
*   [Imprimir](#)
*   Compartir
*    https://www.alaquas.org/documento.asp?id\_do=10269

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10269%2F1&title=Ajuntament%20d%27Alaqu%C3%A0s.%20Prensa.El%20Castell%20d%27Alaqu%C3%A0s%20acull%20la%20celebraci%C3%B3%20institucional%20del%20Dia%20de%20la%20Policia)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10269/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10269/10269_Form_4.jpg)](https://www.alaquas.org/ficheros/documentos/2007/2/10269/10269_Form_10.jpg "<a href='https://www.alaquas.org/ficheros/documentos/2007/2/10269/10269_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull la celebració institucional del Dia de la Policia</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=10269&idioma=1&autotraduce=0)

En l'acte han estat condecorats sis membres de la Policia Local d'Alaquàs, Aldaia i Xirivella en reconeixement a la seua trajectòria professional

El Castell d'Alaquàs ha acollit aquest matí la Celebració Institucional del Dia de Policia amb motiu de la Festivitat Patronal del Cos Nacional de Policia en honor al seu patró i que es commemora hui a totes les comissaries. Alaquàs ha estat enguany la seu d'aquest acte organitzat per la Comissaria d'Alaquàs-Xirivella-Aldaia amb el que es vol reconèixer la trajectòria professional de tots els agents policials que treballen per la seguretat ciutadana.

En l'acte han estat presents l'Alcalde d'Alaquàs, Jorge Alarte, l'Alcalde de Xirivella, Josep Soriano i representants institucionals de l'Ajuntament d'Aldaia. En les intervencions s'ha volgut destacar el compromís de tots els membres que treballen a les diferents comissaries policials de l'Horta, especialment als agents condecorats i homenatjats en aquest dia. El Cap de la Comissaria de Xirivella-Alaquàs-Aldaia, José Enrique Brisa Crespo, ha destacat així mateix el seu impuls per continuar treballant amb nous reptes i seguir fent d'aquesta Comissaria una de les deu millors d'Espanya, tal i com se l'ha reconeix actualment.

L'Alcalde d'Alaquàs ha tancat l'acte agraint la tasca de totes les persones que treballen per la seguretat ciutadana i ha destacat la seua satisfacció personal pel compromís i el dinamisme d'aquesta comissaria que treballa principalment "pels valors de la Constitució espanyola i al servei dels drets públics i de la ciutadania".

En l'acte han estat condecorats sis membres del cos policial d'Alaquàs, Aldaia i Xirivella. Pel seu mèrit i compromís per la seguretat ciutadana, han estat homenatjats dos agents d'Alaquàs, un oficial i un agent de la Policia Local d'Aldaia i un intendent i un oficial de la Policia Local de Xirivella.

A més de tots els membres policials han estat distingits també alguns representants d'associacions, tècnics i professionals destacats que treballen diàriament junt amb els ajuntaments per tal de millorar els serveis de seguretat ciutadana des dels diferents departaments municipals en conjunta eficàcia professional. Cal destacar la condecoració imposada a l'advocada Juana Soriano Arocas, en reconeixement als seus treballs prestats a l'Ajuntament d'Alaquàs en l'atenció a les víctimes de la violència de gènere. S'han imposat també algunes distincions policials pel mèrit policial concedides pel Govern d'Espanya en reconeixement a l'actuació singular i extraordinària dels agents destacats.